પર્વત પાટિયા વિસ્તારમાં રહેતા રીનાબેન પટેલે કહ્યું કે શરૃઆતનો મહિનો ખુબ કપરો લાગ્યો. પણ લડી લેવાનુ નક્કી કરીને ઝંપલાવ્યુ હતુ બાદમાં કામમાં મજા આવવા લાગી. હવે ત્રણ સંતાનોના ભવિષ્યની ચિંતા નથી. તેને સારૃ શિક્ષણ આપી શકાય છે. સમાજમાં પણ સન્માન વધી ગયુ એટલુ જ નહી લોકો ઘણીવાર સાથે સેલ્ફી લે છે ત્યારે સેલિબ્રિટી જેવુ પણ ફિલ થાય છે. રીનાબેન મુખ્યત્વે સ્કૂલની વર્દીમાં રીક્ષા ચલાવે છે.